Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14684

b) szolgálati közleményt küld annak az állomásnak, amelytől a közleményt vette. 4.4.11.15.1 Ezen szolgálati közlemény szövegének tartalmaznia kell: 1) az SVC rövidítést; 2) a QTA eljárás-jelzést; 3) az OGN eljárás-jelzés; 4) a visszautasított közlemény azonosítóját; 5) az INCORRECT jelzést; és 6) a szöveg-vége jelet. Megjegyzés. - Az alábbi ITA-2 példa a fenti eljárás alkalmazását mutatja be: SVC→QTA→OGN→ABC↑123↓→INCORRECT↓<≡ 4.4.11.15.2 Egy, a 4.4.11.15.1 pontban leírt szolgálati közleményt vevő állomásnak vissza kell vennie a felelősséget az említett közleményért, ismét fel kell adnia a közleményt egy pontos feladó megjelöléssel és - ha megfelelő - egy új közlemény-azonosítóval. Megjegyzés. - Amikor a 4.4.11.15 pont előírásait alkalmazzák, akkor a közvetítő állomás követelménye az, hogy minimumként a feladó megjelölésének első karakterét ellenőrizzék, mivel a helység jelölés első karaktere az a hely, amelynek a közleményt feladaták. 4.4.12 A szalagok előkészítése során elkövetett hibák javítása 4.4.12.1 Az olyan közlemények, amelyeknek szalagját a feladó állomáson készítik elő, ismert, kijavítatlan hibákkal nem kerülhetnek be az AFTN hálózatba. 4.4.12.2 Ha a hibát még a közlemény szöveg-része előtt követik el, akkor a javítást úgy kell elvégezni, hogy a hibás szalagot eldobják, majd újat készítenek helyette. 4.4.12.3 Ha csak lehetséges, a közlemény szöveg-részében elkövetett hibákat úgy kell kijavítani, hogy a szalagot visszaléptetik és a nem kívánt részt a BETŰVÁLTÓ jellel [↓] felülírják. 4.4.12.4 Ahol a 4.4.12.3 pontban leírt eljárás nem lehetséges, ott a szöveget úgy kell javítani, hogy közvetlenül a hiba után az [→E→E→E→] hibajelzést írják, majd leírják az utolsó helyes szót vagy szócsoportot, és aztán folytatják a szalag írását. 4.4.12.5 Ha sem a 4.4.12.3, sem a 4.4.12.4 pontban leírt eljárás nem alkalmazható, mert a szövegben elkövetett hibát csak a lyukasztási folyamat későbbi szakaszában veszik észre (de még a "közleményvége" jel hozzáadása előtt), akkor az állomásnak a 4.4.5.5 pontban leírtak szerint kell eljárnia. 2007/70/II. szám 4.4.12.6 A záró résznek hibátlannak kell lennie. 4.4.13 A közlemény feladása során elkövetett hibák javítása, ha a közlemény már a készítés közben bekerül az AFTN hálózatba 4.4.13.1 Ha a közlemény már a készítés során bekerül az AFTN hálózatba, nem szabad a közleményt "közlemény vége" jellel lezárni, ha az ismert, kijavítatlan hibákat tartalmaz. 4.4.13.2 Ha ilyen körülmények között hibát követnek el a közleményben még a szöveg-rész előtt bárhol, akkor a befejezetlen közleményt törölni kell a ↓<≡QTA→QTA↓<≡ jelsorozat leadásával, amelyet egy teljes záró rész követ (lásd a 4.4.6 pontot). 4.4.13.3 A szövegben elkövetett, és azonnal észrevett hibákat úgy kell javítani, hogy beírják az [→E→E→E→] hibajelzést, majd az utolsó helyes szót vagy szócsoportot, aztán folytatják a közlemény beírását. 4.4.13.4 Abban az esetben, ha a szövegben elkövetett hibát csak a feladás későbbi szakaszában veszik észre, akkor az állomásnak a 4.4.5.5 pontban leírt előírások szerint kell eljárnia. 4.4.13.5 Abban az esetben, ha a szöveg feladása során nyilvánvalóvá válik, hogy a közleményt törölni kellene, akkor az állomásnak a 4.4.13.2 pontban leírt előírások szerint kell eljárnia. 4.4.14 AFTN közlemények előre meghatározott szétosztási rendszere 4.4.14.1 Ha az érintett Hatóságok (kormányzati szervek) az AFTN közlemények számára előre meghatározott szétosztási rendszer alkalmazásában állapodnak meg, akkor az alábbiakban meghatározott rendszert kell alkalmazni. 4.4.14.2 Az Előre Meghatározott Szétosztási Címzett Kijelölést (PDAI /Predetermined Distribution Addressee Indicator/) a következőképpen kell összeállítani:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes